**Kecskéd Község Önkormányzata**

2852 Kecskéd Vasút u. 105.

Tárgy: Ajánlattételi Felhívás

**Ajánlattételi felhívás**

**a**

Ajánlatkérő a **TOP-1.4.1-19-KO1-2019-00012** azonosító számú, **„Bölcsőde építése Kecskéd községben”** projekt megvalósításához a projekten belül beszerezni kívánt eszközök beszerzése szolgáltatáshoz**.**

1. **Ajánlatkérő neve, címe, elérhetősége:**

Neve: Kecskéd Község Önkormányzata

Címe: 2852 Kecskéd, Vasút u. 105.

Adószáma: 15729930-2-11

Képviselő: Grúber Zoltán polgármester

Kapcsolattartó: Kaszányiné Ruppert Tímea alpolgármester

Kapcsolattartó telefonszáma: +36304626339

Kapcsolattartó e-mail címe: [hivatal@kecsked.hu](mailto:hivatal@kecsked.hu)

**2. Előzmények**

Az Ajánlatkérő, mint támogatást igénylő támogatási kérelmet (továbbiakban: Projekt) nyújtott be a **TOP-1.4.1** kódszámú, Bölcsődei férőhelyek kialakítása, bővítése című felhívásra (továbbiakban: Felhívás).

**A szolgáltatást Ajánlatkérő „kézi beszerzés” útján valósítja meg. Ajánlatkérőnek egybeszámítási kötelezettsége nem áll fenn jelen beszerzés tekintetében.**

|  |  |  |
| --- | --- | --- |
|  | **Tevékenység tárgya:** | **A projekten belül beszerezni kívánt eszközökre tételes ajánlat elkészítése** |
|  | **Részletes feladatleírás, a beszerzés tárgya, illetőleg mennyisége, műszaki leírás, minőségi és teljesítési követelmények** | Ajánlatkérő által benyújtott támogatási kérelem szerinti és az alapján kidolgozott, jóváhagyott tételes eszközlistában szereplő eszközök beszerzésére árajánlat nyújtása a „Bölcsőde építése Kecskéd községben” című, **TOP-1.4.1-19-KO1-2019-00012** azonosító számú projekthez kapcsolódóan. A pályázat benyújtásához készített eszközlistát Ajánlatkérő biztosítja Ajánlattevő részére. |
|  | **A feladatellátás jogi jellege:** | Eszközbeszerzési vállalkozói szerződés |
|  | **Teljesítési végső határideje:** | A szerződéskötéstől számított maximum 90 nap áll rendelkezésre  Ajánlatkérő előteljesítést elfogad. |
|  | **Teljesítésigazolás alapja:** | Teljesítésigazolási jegyzőkönyv |
|  | **A teljesítés helye(i):** | Ajánlattevő székhelye |
|  | **Kifizetés, az ellenszolgáltatás teljesítésének feltételei:** | Az ajánlatokat nettó HUF pénznemben kérjük megadni.  Az ellenszolgáltatás összege tartalmazza a szerződésszerű teljesítés valamennyi felmerülő – közvetlen és közvetett – költségét.  A megajánlott összegen felül Ajánlattevő semmilyen egyéb ellenszolgáltatásra nem tarthat igényt.  Az ajánlati ár a szerződés teljes időbeli hatálya alatt érvényes, rögzített ár.  Ajánlatkérő a teljesítést követő 30 napon belül fizet. Ajánlatkérő előleget nem fizet. |
|  | **Az ajánlattétel nyelve:** | Magyar. |
|  | **Az eljárásban lehet-e tárgyalni:** | Nem. |
| 10. | **Ajánlati kötöttség időtartama az ajánlattételi határidőtől számítva:** | 90 nap. |
| 11. | **Hiánypótlás lehetősége:** | Az ajánlatkérő hiánypótlásra lehetőséget biztosít. |
| 12. | **Az ajánlatok bírálati szempontjai:** | Ajánlatkérő azzal a szolgáltatóval köt szerződést, amelyik a legjobb ár-minőség arányt kínálja.  A bírálatnál a vizsgált két szempont:  **- referencia db**, az elmúlt két év során hasonló eszközbeszerzési nyertes tenderek darabszámát kell feltüntetni  **-nettó vállalási ár Ft-ban**.  Pontozás a két szempont tekintetében külön történik.  A legkedvezőbb ajánlat kapja a legmagasabb pontot, és csökkenő sorrendben a többi. Azonos ajánlat esetén, azonos pontszám adható az adott szempontra.  A két szempont külön-külön történő pontozása után a pontok összeadása következik.  Összeségében a legtöbb pontot kapott ajánlat nyer.  Referencia db:  legtöbb referencia: 3  majd: 2  legkevesebb referencia: 1  Vállalt nettó árra adható pontok:  legalacsonyabb ár: 10  majd: 5  legmagasabb ár: 2 |
| 13. | **Alkalmassági követelmények:** | Ajánlatkérő az azonos és megfelelő minőségű szakmai tartalom biztosítása érdekében a következő alkalmassági kritériumokat vizsgálja:  **Műszaki-szakmai**  Ajánlattevő rendelkezik az eszközlistán szereplő tételek forgalmazásához szükséges jogosultsággal.  **Gazdasági-pénzügyi**  Ajánlattevő bankszámláin az Ajánlatkérés közzétételét megelőző 2 évben nem volt 30 napot meghaladó sorban állás. |
| 14. | **Formai követelmények:** | Az ajánlatot a jelen Ajánlatkérés 1. sz. mellékletének (Ajánlati lap) kitöltésével kell megtenni.  A kitöltött Ajánlati lapot eredetiben, cégszerűen alá kell írni. |
| 15. | **Ajánlatok beadásának módja, helye:** | A kitöltött és aláírt Ajánlati lapot a jelen felhívás 1. sz. mellékletét képező sablon alapján kell elkészíteni, be kell szkennelni, és e-mailben megküldeni az ajánlattételi határidőig, vagy az eredeti példányt postán vagy személyesen eljuttatni az Ajánlatkérő részére a következő címre: 2852 Kecskéd, Vasút utca 105.  Az ajánlattételi határidő leteltét követően beérkezett Ajánlatokat Ajánlatkérőnek nem áll módjában figyelembe venni az értékelés során. |
| 16. | **Ajánlatok benyújtásának határideje:** | 2023. 04. 25. 16.00 óra |
| 17. | Kizáró okok: | Az eljárásban nem lehet ajánlattevő, alvállalkozó, olyan gazdasági szereplő, aki   1. egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott; 2. végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van; 3. tevékenységét felfüggesztette vagy akinek tevékenységét felfüggesztették; 4. gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;   **Igazolási mód**: Ajánlattevő ajánlatában nyilatkozzon, hogy nem áll a kizáró okok hatálya alatt. |
| 18. | **Ajánlati felhívás kiküldésének időpontja:** | 2023. 04. 19. |

Az ajánlatok összeállításával és benyújtásával kapcsolatban felmerült összes költség az ajánlattevőt terhelik.Az ajánlatok összeállítása során a hivatkozott pályázati kiírásban foglaltakon túl figyelemmel kell lenni a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V.18.) Korm. rendelet releváns előírásaira is.

Kecskéd, 2023.04.19.

Üdvözlettel:

Grúber Zoltán

polgármester

Ajánlatkérő dokumentáció mellékletei:

1. melléklet: Ajánlati lap
2. melléklet : Eszközlista