**Előterjesztés a Képviselő-testület 2023.04.26-i ülésére a Kecskédi Napközi Otthonos Óvoda alapító okiratának módosításáról**

**Tisztelt Képviselő-testület!**

A bölcsőde projekt megvalósítása közeledik a befejezéshez. Számos feladat áll még előttünk: az építési-tereprendezési munkák véglegesítése, az eszközbeszerzés végrehajtása, a működési engedély megszerzése. A Kormányhivatal illetékes osztálya által kiadott működési engedélyhez szükséges dokumentációk elkészítése bölcsődei szakértő bevonásával megkezdődött, a benyújtandó kérelem részét kell, hogy képezze a létrejövő új intézmény alapító okirata is.

Az alapító okirat módosítását a Magyar Államkincstár hagyja jóvá. A kincstár munkatársaival történt egyeztetés során az az álláspont nyert megerősítést, hogy a létrejövő, új funkcióval kiegészült intézmény kapcsán optimálisabb a meglévő óvodai alapító okirat módosítással történő kiegészítése bölcsődei ismérvekkel, mint a meglévő dokumentum visszavonása és új kiadása.

Az alapító okirat módosítása 2 fázisú döntéshozatalt igényel: először jóvá kell hagyni a jelen előterjesztéshez mellékelt Módosító Okiratot majd ezután a szintén mellékelt, az elfogadott módosításokkal egységes szerkezetbe szerkesztett Alapító Okiratot.

Kérem a tisztelt Képviselő-testületet, hogy az előterjesztésben foglaltak megvitatása után a módosításokat jóváhagyni szíveskedjen.

Kecskéd, 2023.04.20.

Grúber Zoltán s.k.

polgármester

1. számú melléklet: Módosító okirat
2. számú melléklet: egységes szerkezetű Alapító okirat